2. ΑΝΑΓΚ. ΝΟΜΟΣ υπ’ αριθ. 1931 της 30 Αυγ. / 2 Σεπτ. 1939 Περί κατοχυρώσεως του επαγγέλματος του τυπογράφου. Άρθρ.1.-1.Από της δημοσιεύσεως του παρόντος ουδείς δύναται ν’ ασκήση το επάγγελμα του μισθωτού τυπογράφου ήτοι στοιχειοθέτου, πιεστού, χαρτοθέτου και στερεοτύπου, εάν δεν είναι εφωδιασμένος δι’ επαγγελματικού βιβλιαρίου. Δι’ ομοίου βιβλιαρίου δέον να είναι εφωδιασμένοι οι αρχιεργάται των ως άνω ειδικοτήτων, οι βοηθοί αυτών και οι μαθητευόμενοι εν γένει ως και οι εκτελούντες τυπογραφικήν εργασίαν συναφή προς τας ειδικότητας ταύτας. 2.Δι’ αποφάσεων του Υφυπουργού Εργασίας, εκδιδομένων μετά γνώμην του Συμβουλίου Εργασίας και δημοσιευομένων δια της Εφημερίδος της Κυβερνήσεως θέλουσι καθορισθή τα της χορηγήσεως των επαγγελματικών βιβλιαρίων εις τους τυπογράφους, τα προσόντα εν γένει άτινα δέον να συγκεντρώνουν ούτοι ίνα τύχωσι των βιβλιαρίων, τα της συνθέσεως των επιτροπών χορηγήσεως βιβλιαρίων, ως και πάσα λεπτομέρεια αναγκαία δια την εκπλήρωσιν του δια παρόντος επιδιωκομένου σκοπού. 3.Αι δια την εφαρμογήν του παρόντος απαιτούμεναι δαπάναι (αμοιβή) μελών επιτροπών έκδοσις βιβλιαρίων κ.λπ.) εγκρινόμεναι υπό του Υφυπουργού Εργασίας βαρύνουσι το Ταμείον Ασφαλίσεως Τυπογράφων και Μισθωτών γραφικών τεχνών. Σελ. 366(α) Τεύχος 1297 Σελ. 108 4.Αντιρρήσεις κατά των αποφάσεων των επιτροπών χορηγήσεως επαγγελματικών βιβλιαρίων τυπογράφων δύνανται να ασκώνται εντός ανατρεπτικής προθεσμίας τριών μηνών από της κοινοποιήσεως της αποφάσεως, ενώπιον του Υφυπουργού Εργασίας, αποφαινουμένου οριστικώς περί της χορηγήσεως ή μη του επαγγελματικού βιβλιαρίου. 5.Τα επαγγελματικά βιβλιάρια παρέχουσι δικαίωμα εργασίας εις την επαγγελματικήν ειδικότηταή εις την πόλιν, ή την περιφέρειαν δι’ ην εξεδόθησαν. Τυπογράφος εφωδιασμένος δια επαγγελματικού βιβλιαρίου δεν δύναται ν’ ασκήση το επαγγελμά του εις άλλην πόλιν της αυτής ή ετέρας περιφερείας άνευ εγκρίσεως του Υφυπουργού Εργασίας .Του περιορισμού τούτου εξαιρούνται οι κάτοχοι βιβλιαρίων, εκδιδομένων δια τας Αθήνας και Πειραιά οίτινες δύναται να εργάζωνται εις αμφοτέρας τας πόλεις ταύτας ως και εις ολόκληρον την περιοχήν της Διοικήσεως Πρωτευούσης. Άρθρ.2.-Δι’ αποφάσεως του Υφυπουργού Εργασίας δύναται να επιβάληται υπέρ του Ταμείου Ασφαλίσεως Τυπογράφων και μισθωτών γραφικών τεχνών πρόσθετος ειδική εισφορά μέχρις 6% επί των μισθών των τυπογράφων, βαρύνουσα κατά το ήμισυ τους εργοδότας και κατά το έτερον ήμισυ τους μισθωτούς, προς τον σκοπόν της εξόδου εκ του επαγγέλματος των ανικάνων και γερόντων τυπογράφων. Δι’ ομοίας αποφάσεως δύναται να διατίθεται προς εκπλήρωσιν του ως άνω σκοπού μέρος των κεφαλαίων του κλάδου ανεργίας του Ταμείου. Κατά τον αυτόν ως άνω τρόπον ορίζονται αι παροχαί εις ας δικαιούνται οι κατ’ εφαρμογήν του παρόντος εξερχόμενοι του επαγγέλματος τυπογράφοι. 15.Ο.α.2 Προϋποθέσεις άσκησης διαφόρων επαγγελμάτων Άρθρ.3.-1.Κατά την πρώτην πενταετίαν από της δημοσιεύσεως του παρόντος το επάγγελμα του τυπογράφου κηρύσσεται κλειστόν καθ’ άπασαν την Επικράτειαν απαγορευομένης της εισόδου εις αυτό νέων προσώπων των άνω ειδικοτήτων. Η προθεσμία αύτη δύναται να παραταθή δια Β. Δ/τος εκδιδομένου μετά γνώμην του Συμβουλίου Εργασίας. Δι’ ομοίων β. Δ/των δύναται ν’ αναστέλλεται δι’ ωρισμένας περιφερείας ο ως άνω περιορισμός εφ’ όσον εις τας περιφερείας ταύτας διαπιστούται έλλειψις τυπογράφων εφωδιασμένων δια βιβλιαρίων. 2.Κατά την χρονικήν περίοδον καθ’ ην έχει κηρυχθή, ως κλειστόν το επάγγελμα του τυπογράφου απαγορεύεται εις εργοδότας ν’ απασχολώσι πρόσωπα μη εφωδιασμένα δι’ επαγγελματικών βιβλιαρίων. Άρθρ.4.-Πάσα παράβασις του παρόντος Νόμου είτε εκ μέρους εργοδότου είτε εκ μέρους μισθωτού τιμωρείται κατά τας διατάξεις του άρθρ. 3 του Νόμ. ΓπΛΔ΄ περί υγιεινής και ασφαλείας των εργατών και περί ωρών εργασίας ως ετροποποιήθη μεταγενεστέρως και εκδικάζεται βάσει των διατάξεων του Ν. Δ. της 22 Νοεμ. 1923 περί αμέσου εκδικάσεως πλημμελημάτων τινων επ’ αυτοφώρω. 